เกทเวย์ แอท บางซื่อ

เกทเวย์ แอท บางซื่อ () เป็นโครงการพัฒนาพื้นที่เชิงพาณิชยกรรมแบบผสมริมถนนประชาราษฎร์ สาย 2 ในพื้นที่แขวงบางซื่อ เขตบางซื่อ กรุงเทพมหานคร ภายใต้การดูแลของแอสเสท เวิลด์ รีเทล ในเครือแอสเสท เวิรด์ คอร์ป ของกลุ่มทีซีซี ประกอบด้วยศูนย์การค้า สวนลอยฟ้า และพื้นที่สำนักงาน เปิดให้บริการครั้งแรกเมื่อวันที่ 30 พฤศจิกายน พ.ศ. 2561

ประวัติ
เกทเวย์ แอท บางซื่อ เป็นศูนย์การค้าขนาดใหญ่โดยมีพื้นที่ 95,000 ตารางเมตร ก่อสร้างขึ้นบนพื้นที่เดิมของสถานีบริการน้ำมันเอสโซ่ และห้างสรรพสินค้าบางลำภู สาขาบางโพ ซึ่งปิดให้บริการลงเมื่อปี พ.ศ. 2548 โดยกลุ่มทีซีซีได้ซื้อที่ดินบริเวณนี้ต่อและเปิดให้บริการศูนย์การค้า "เดอะมาร์เก็ต บางโพ" ในปี พ.ศ. 2552 ก่อนปิดให้บริการในอีกไม่กี่ปีต่อมา

ต่อมากลุ่มทีซีซีได้มอบให้บริษัท แอสเสท เวิรด์ รีเทล จำกัด ในเครือบริษัท แอสเสท เวิรด์ คอร์ป จำกัด (มหาชน) พัฒนาที่ดินขนาด 10 ไร่นี้เป็นโครงการพัฒนาพื้นที่เชิงพาณิชยกรรมแบบผสม โดยใช้ชื่อว่า เกทเวย์ แอท บางซื่อ และใช้งบประมาณการลงทุนมากกว่า 4,000 ล้านบาท เริ่มก่อสร้างในช่วงปลายปี พ.ศ. 2559 โดยมีลักษณะเป็นศูนย์การค้าเป็นหลัก มีจำนวนชั้นเหนือดิน 10 ชั้น และชั้นใต้ดิน 1 ชั้น

ศูนย์การค้าแห่งนี้มีคำขวัญว่า " Fulfill Your Everyday Life" ซึ่งหมายถึง "เติมเต็มทุกความต้องการในแบบคุณ” ปัจจุบันศูนย์การค้าแห่งนี้เป็น 1 ใน 2 ศูนย์การค้าที่ตั้งอยู่ในเขตบางซื่อ กรุงเทพมหานคร ซึ่งอีกแห่งนั่นคือ "มาร์เก็ต เพลส วงศ์สว่าง" ของกลุ่มเซ็นทรัล ซึ่งมีพื้นที่เล็กกว่ามาก ทำให้เกทเวย์ แอท บางซื่อ เป็นศูนย์การค้าที่ใหญ่ที่สุดในเขตนี้ และเป็นศูนย์การค้าที่ใช้ชื่อ "เกทเวย์" แห่งที่ 2 ต่อจากสาขาแรกที่เอกมัย ที่เปิดให้บริการในปี พ.ศ. 2555 ที่ผ่านมา

การจัดสรรพื้นที่
เกทเวย์ แอท บางซื่อ มีพื้นที่ให้เช่า 39,000 ตารางเมตร หรือประมาณ 300 ร้านค้า บนพื้นที่ที่เปิดเป็นศูนย์การค้า 9 ชั้น พร้อมกับอาคารจอดรถที่รองรับรถยนต์ได้มากกว่า 1,100 คัน ประกอบด้วยพื้นที่สำคัญดังนี้AT BANGSUE ถอดรหัสจุดเด่นของย่านมาสร้างจุดยืนของศูนย์การค้าสำหรับคนทุกเพศและวัย Baanlaesuan.com
 บิ๊กซี ฟู้ดเพลส
 โฮมโปร เอส
 สปอร์ตเวิลด์
 สวนสนุก ฮาร์เบอร์แลนด์
 สวนสนุก ฟันเฟสต้า
 โรงภาพยนตร์เมเจอร์ ซีนีเพล็กซ์ จำนวน 6 โรง
 เจ็ทส์ ฟิตเนส
 ศูนย์อาหาร
 สวนลอยฟ้าสกายการ์เดน
 พื้นที่สำนักงานให้เช่า
โดยมีทางเชื่อมไปยังสถานีบางโพ ที่ชั้น M

 การคมนาคม 

 รถไฟฟ้า MRT สายสีน้ำเงิน: สถานีเตาปูน และ สถานีบางโพ
 รถไฟฟ้า MRT สายสีม่วง: สถานีเตาปูน
 รถโดยสารที่ผ่าน
 5 อู่กำแพงเพชร - สะพานพุทธ
 66(2-12) สายใต้เก่า (ปิ่นเกล้า) - ศูนย์ราชการ แจ้งวัฒนะ
 2-2(16) ปากเกร็ด - สี่พระยา
 2-17(112) (วงกลม) สถานีชุมทางบางซื่อ - มหาวิทยาลัยเกษตรศาสตร์

อ้างอิง

แหล่งข้อมูลอื่น


หมวดหมู่:ศูนย์การค้าที่ก่อตั้งในปี พ.ศ. 2561
หมวดหมู่:ก่อตั้งในกรุงเทพมหานครในปี พ.ศ. 2561
หมวดหมู่:สิ่งก่อสร้างในเขตบางซื่อ
หมวดหมู่:ศูนย์การค้าในกรุงเทพมหานคร
หมวดหมู่:สิ่งก่อสร้างของกลุ่มทีซีซี